बच्चों ने सांता क्लाज बन बांटे उपहार, गाए गीत
चारोंतरफ खुशियां मनाने और जरूरतमंदों को सौगात देने के प्रतीक पर्व क्रिसमस का उल्लास बना हुआ है। खासकर शिक्षण संस्थाओं में बच्चों ने क्रिसमस को सेलीब्रेट किया। बच्चे सांता बन उपहार बांटते और सामूहिक रूप से एकजुटता और खुशियों के गीत गाते रहे। शुक्रवार को भी इस उपलक्ष्य में कई जगह कार्यक्रम होंगे।
क्रिसमस की पूर्व संध्या पर एमआर. स्कूल में कार्निवल हुआ। इस दौरान पूरा स्कूल चटक लाल रंग एवं सैंटा कैप में रंगा था। बच्चों ने क्रिसमस के गीत गाए एवं नृत्य भी किया छोटे-छोटे बच्चें सैंटा के रूप में टॉफियां बांटी। विद्यालय के संचालक सोमबीर कोडान शैक्षणिक निदेशक जेएस मिश्रा ने बच्चों को खुश रहने एवं एक दूसरे को सहयोग करने की अपील की। इस दौरान सुभाष यादव संगीता कोडान भी उपस्थित रही।
बिरोहड़ के एचडी पब्लिक स्कूल में ईसा मसीह के जन्मदिवस की पूर्व संध्या पर कार्यक्रम हुआ। विद्यालय की प्राचार्या डॉ. रश्मि पौलस्त्य के निर्देशन में अध्यापिका मन्नू अहलावत, संदीप चौैहान नृत्य शिक्षक जय वर्मा ने बच्चों के साथ मिलकर क्रिसमस ट्री बनाया। विद्यालय के नन्हे मुन्नों को सांता क्लॉज बनाया गया। संचालक बलराज फौगाट ने कहा कि इस उत्सव को किसी विशेष धर्म से जोड़कर इसकी मूल भावना के आधार पर देखना चाहिए।
क्रिसमस के उपलक्ष्य में संस्कारम पब्लिक स्कूल, खातीवास सांस्कृतिक कार्यक्रम हुए। स्कूल की चेयरपर्सन सुमन ने कार्यक्रम की अध्यक्षता की जबकि निदेशक जयभगवान ने बच्चों को पर्व की बधाई दी। इस अवसर पर जूनियर विंग के विद्यार्थियों ने फैशन शो में और फैंसी ड्रेस प्रतियोगिता के माध्यम से अपनी प्रतिभा का परिचय दिया। कक्षा तीन से आठ तक के बच्चों ने गुप्र नाटक समूह गान में हिस्सा लिया।
जिंगलबेल, जिंगल बेल की स्वर लहरियां गूंजी
आरईडीविद्यालय, झज्जर में क्रिसमस पर्व मनाया गया। मंच संचालन दसवीं की छात्राओं खुशबू और यशिका ने किया। इस अवसर पर तनिष्का ने कविता और गरिमा ने क्रिसमस पर भाषण देकर सांप्रदायिक एकता का संदेश दिया। कक्षा छठी से आठवीं तक के छात्र छात्राओं ने जिंगल बेल, जिंगल बेल पर मोहक नृत्य कर दर्शकों की वाहवाही बटोरी। इस अवसर पर चार कैरोल गाए गए जैसे-आया है यीशु आया है, मुक्ति ले साथ आया है। इस अवसर पर विद्यालय प्राचार्य अमित रोनाल्ड चौैहान ने केक काटा।
आरईडी स्कूल के बच्चे संाता क्लाज बनकर नृत्य पेश करते हुए।
संस्कार स्कूल के बच्चे िक्रसमश के उपलक्ष्य में गीत गाते हुए।
एचडी स्कूल के बच्चे सांता बनकर एकजुटता का संदेश देते हुए।
लिटिल एंिजल स्कूल का छात्र सांता क्लाज बनकर बच्चों को उपहार बांटता हुआ।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva